Държавен вестник, бр. 4, 2016 г., стр. 15

БРОЙ  4	
Д Ъ Р Ж А В Е Н  В Е С Т Н И К 	
СТР.  15  
досиетата на своите клиенти на председателя 
на Държавната агенция за метрологичен и 
технически надзор.
(2) В 7-дневен срок от влизането в сила 
на заповедта за отнемане или ограничаване 
на разрешението органът за оценяване на 
съответствието информира съответно всички 
или заинтересованите свои клиенти и предава 
досиетата им на председателя на Държавната 
агенция за метрологичен и технически надзор.
(3) В едномесечен срок от уведомлението по 
ал. 1 и 2 клиентите на нотифицирания орган, 
който е прекратил дейността си или чието 
разрешение е било отнето или ограничено, 
могат писмено да поискат от председателя на 
Държавната агенция за метрологичен и тех-
нически надзор да предостави техни досиета 
на друг, посочен от тях, нотифициран орган.
ДОПЪЛНИТЕЛНИ РАЗПОРЕДБИ
§ 1. (1) По смисъла на наредбата:
1. „Плавателен съд“ е всеки плавателен 
съд за отдих или плавателен съд за лично 
ползване.
2. „Плавателен съд за отдих“ е плавателен 
съд от всеки вид с изключение на плавател-
ните съдове за лично ползване, който е пред-
назначен за спортни и развлекателни цели, 
с дължина на корпуса от 2,5 m до 24 m, без 
значение какъв е начинът му на задвижване.
3. „Плавателен съд за лично ползване“ е 
плавателен съд, предназначен за спортни и 
развлекателни цели, с дължина на корпуса, 
по-малка от 4 m, оборудван с двигател за зад-
вижване, притежаващ водометен движител, в 
качеството на основно средство за задвижване 
и проектиран да бъде управляван от лице или 
от лица в седнало положение, стоящи прави 
или на колене върху корпуса на съда, а не 
вътре в него.
4. „Плавателен съд, построен за собствена 
употреба“ е плавателен съд, построен основно 
от своя бъдещ ползвател за негова собствена 
употреба.
5. „Дължина на корпуса“ е дължината на 
корпуса, измерена в съответствие с хармони-
зираните стандарти.
6. „Двигател за задвижване“ е всеки дви-
гател с вътрешно горене със самозапалване 
или с искрово запалване, който пряко или 
непряко се използва с цел задвижване.
7. „Фамилия двигатели“ е посочена от 
производителя група двигатели, които по-
ради своята конструкция притежават сходни 
характеристики на емисиите на отработени 
газове или излъчването на шум.
8. „Двигател, приспособен за монтиране 
на плавателен съд“ е:
а) двигател, монтиран на плавателен съд 
и получил одобрение на типа в съответствие 
с Директива 97/68/ЕО на Европейския пар-
ламент и на Съвета от 16 декември 1997 г. за 
сближаване законодателствата на държавите 
членки във връзка с мерките за ограничава-
не емисиите на газообразни и прахообразни 
замърсители от двигатели с вътрешно го-
рене, инсталирани в извънпътна подвижна 
техника (ОВ, L 59/1 от 27 февруари 1998 г.), 
който съответства на пределно допустимите 
стойности за емисиите за етап IIIA, етап IIIB 
или етап IV за двигатели със самозапалване, 
които се използват в приложения, различни от 
задвижване на кораби за плаване по вътреш-
ни водни пътища, локомотиви и мотриси, в 
съответствие с предвиденото в т. 4.1.2 от при-
ложение I към посочената директива, и който 
съответства на изискванията на наредбата, с 
изключение на изискванията за емисиите на 
отработени газове, установени в част Б от 
приложение№ 2, или
б) двигател, монтиран на плавателен съд 
и получил одобрение на типа в съответствие 
с Регламент (ЕО) № 595/2009 на Европейския 
парламент и на Съвета от 18 юни 2009 г. за 
одобрението на типа на моторни превозни 
средства и двигатели по отношение на емиси-
ите от тежки превозни средства (Евро VI) и 
за достъпа до информация за ремонта и тех-
ническото обслужване на превозните средства 
и за изменение на Регламент (ЕО) № 715/2007 
и Директива 2007/46/ЕО и за отмяна на ди-
рективи 80/1269/ЕИО, 2005/55/ЕО и 2005/78/
ЕО (ОВ, L 188/1 от 18 юли 2009 г.), и който 
съответства на изискванията на наредбата, с 
изключение на изискванията за емисиите на 
отработени газове, установени в част Б от 
приложение № 2.
9. „Съществено изменение на двигател“ 
е изменение на двигател за задвижване, 
което може да стане причина двигателят да 
надхвърли пределно допустимите стойности 
за емисиите, определени в част Б от прило-
жение № 2, или което изменение увеличава 
номиналната мощност на двигателя с повече 
от 15 на сто.
10. „Съществено преустройство на пла-
вателен съд“ е преустройство на плавателен 
съд, което променя начина на задвижване на 
плавателния съд, включва съществено изме-
нение на двигателя или изменя плавателния 
съд до такава степен, че е възможно той да 
не отговаря на приложимите съществени 
изисквания за безопасност и на изисквания 
по отношение на опазване на околната среда, 
установени в наредбата.
11. „Начин на задвижване“ е способът, чрез 
който се задвижва плавателният съд.
12. „Предоставяне на пазара“ е всяка дос-
тавка на продукт за дистрибуция, потребление 
или използване на пазара на Европейския 
съюз в процеса на търговска дейност срещу 
заплащане или безплатно.